text: Frafalder sigtelse
  16 februar 2012 kl. 15.26
  Politiet frafalder sigtelsen mod en 53-årig mand fra Over Jerstal ved Haderslev. Sent om aftenen 30. januar opstod brand i mandens hus på Pottervej, hvorefter vidner så ham forlade huset.
  Han meldte sig først til politiet flere dage efter.
  De brandtekniske undersøgelser underbygger mandens egen forklaring, nemlig at han ikke satte ild til huset.
  Derfor vil politiet frafalde sigtelsen for brandstiftelse.
  